A Bizottság határozata
(2003. március 21.)
a magyarországi, szlovéniai és szlovák köztársaságbeli létesítményeknek a tagállamok által húsipari termékek behozatalára feljogosított harmadik országbeli létesítmények ideiglenes jegyzékeibe való felvétele tekintetében a 97/569/EK határozat módosításáról
(az értesítés a C(2003) 832. számú dokumentummal történt)
(EGT vonatkozású szöveg)
(2003/204/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2001/4/EK határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [2], és különösen annak 2. cikke (1) és (4) bekezdésére,
mivel:
(1) A tagállamok által a húsipari termékek behozatalára feljogosított harmadik országbeli létesítmények ideiglenes jegyzékeit a legutóbb a 2002/671/EK határozattal [3] módosított 97/569/EK bizottsági határozat [4] állapította meg.
(2) Magyarország, Szlovénia és a Szlovák Köztársaság megküldte azoknak a vadhústermékeket előállító létesítményeknek a jegyzékét, amelyek tekintetében az illetékes hatóságok igazolják, hogy a létesítmények megfelelnek a közösségi előírásoknak.
(3) Ezeket a létesítményeket fel kell venni a 97/569/EK határozattal megállapított jegyzékekbe.
(4) A helyszíni ellenőrzéseket még nem végezték el, ezért az ilyen létesítményekből származó behozataloknál a 95/408/EK határozat 2. cikkének (4) bekezdésével összhangban nem lehet csökkenteni fizikai ellenőrzések gyakoriságát.
(5) A 97/569/EK határozatot ezért ennek megfelelően módosítani kell.
(6) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 97/569/EK határozat I. melléklete e határozat mellékletével összhangban módosul.
2. cikk
Ezt a határozatot 2003. április 1-jétől kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2003. március 21-én.